User:Nikhil1830709

“संस्कृत भाषाया: महत्वम्”

संस्कृता परिष्कृता व्याकरणसम्बन्धिदोषरहिता भाषा संस्कृतभाषेति निगद्यते।

संस्कृत भाषा विश्वस्य सर्वासु भाषासुप्राचीनतमा अस्ति I सैव देवभाषा

गीर्वाणवाणी, देववाणी, अमरवाणी, गीर्वागित्यादिभिर्नामभिः कथ्यते। इयमेव

भाषा सर्वासां भारतीयभाषाणां जननी, भारतीयसंस्कृतेः प्राणस्वरूपा,

भारतीयधर्मदर्शनादिकानां प्रसारिका, सर्वास्वपि विश्वभाषासु प्राचीनतमा

सर्वमान्या च मन्यते। अस्माकं समस्तमपि प्राचीनं साहित्यं संस्कृतभाषायामेव

रचितमस्ति, समस्तमपि वैदिक साहित्यं रामायणं महाभारतं पुराणानि

दर्शनग्रन्थाः स्मृतिग्रन्थाः काव्यानि नाटकानि गद्य-नीति-आख्यानग्रन्थाश्च

अस्यामेव भाषायां लिखिताः प्राप्यन्ते। गणितं, ज्योतिषं, काव्यशास्त्रमायुर्वेदः,

अर्थशास्त्रं राजनीतिशास्त्रं छन्दःशास्त्रं ज्ञान-विज्ञानं तत्वजातमस्यामेव

संस्कृतभाषायां समुपलभ्यते। अनेन संस्कृतभाषायाः विपुलं गौरवं स्वमेव

सिध्यति।  संस्कृतभाषैवभारतस्य प्राणभूता भाषा अस्ति I एषा एव समस्तं

भारतवर्षम् एकसूत्रे बध्नाति I भारतीयगौरवस्य रक्षणाय एतस्या: प्रचार: प्रसारश्च

सर्वै: एव कर्तव्य: I